b'\n_START_ARTICLE_\nAron Bugarski\n_START_PARAGRAPH_\nAron Bugarski (bugarski \xd0\x90\xd1\x80\xd0\xbe\xd0\xbd) bio je bugarski plemi\xc4\x87, tre\xc4\x87i sin komesa Nikole te brat cara Samuila Bugarskog. Nakon \xc5\xa1to su isto\xc4\x8dni dijelovi Bugarske potpali pod vlast Bizantskog Carstva 971., Aron i njegova tri brata David, Mojsije i Samuilo pru\xc5\xbeali su otpor na zapadu svoje zemlje. Zvani su Kometopuli te su vladali zajedno jer su zakoniti nasljednici prijestolja, Boris II. Bugarski i Roman Bugarski, bili zato\xc4\x8deni u Konstantinopolu. Aronova je rezidencija bila Serdica (danas Sofija) te je on morao braniti svoje podru\xc4\x8dje od Bizantinaca._NEWLINE_Samuilo je dao pogubiti Arona i njegovu obitelj zbog izdaje, 976., ali je Samuilov sin, Gavril Radomir, uspio spasiti svojim zagovorom Aronovog najstarijeg sina, Ivana Vladislava, koji je poslije postao car.\n_START_SECTION_\nAlternativno podrijetlo\n_START_PARAGRAPH_\nPrema jednoj teoriji, Aron je bio sin Ivana, koji je bio sin Simeona.'